《满江红 示妇 中州乐府》
唐代·李节

纸帐春温，春睡稳、窗槐摇绿。吾老矣、不堪重著，翠围红簇。千古清风荆布在，一家乐事糟糠足。笑杜陵、憔悴漫多情，须燕玉。求凤意，传新曲。骖鸾梦，从渠续。问临邛何贱，会稽何辱。畎亩岂无天下士，斧斤不到山中木。但莫教、风雨两雏鸠，危枝宿。

作者简介：生卒年、籍贯皆不详。宣宗大中时登进士第，为河东节度使卢钧巡官，后累官户部郎中。僖宗乾符三年(876)转驾部郎中。节尝有慨于武宗毁佛，作《饯潭州疏言禅师诣太原求藏经诗序》，以为“衰代须释氏之救”。其崇佛如此。生平事迹散见《旧唐书·僖宗纪》、《唐诗纪事》卷六〇。《全唐诗》存诗1首。《全唐诗续拾》补1首。